als_Latn dik_Latn sag_Latn
Lufta e Tretë Botërore: Lufta për vetveten...!
Mos u brengos çka flet dikush për ty, por ç’thonë të tjerët për ty
Shkruan: Riza GREIÇEVCI
Deri më sot, viktimë e luftës për vetveten, ranë: Demokracia! Morali! Shteti! Qeveria! Ligjet! Kushtetuta...!
Bota është një vend i rrezikshëm, jo për shkak të atyre që bëjnë veprime të këqija, por për shkak të atyre që bëjnë sehir dhe s’ndërmarrin asgjë konkrete për të ndryshuar në vetveten. Mendimtarë, filozofë, shkencëtarë, dijetarë, analistë, publicistë gjithandej globit tokësor kanë konstatuar se Lufta e Tretë Botërore ka filluar, por ende s’ka humbës as fitues. Shpatat e heshtat e qëllimet e kësaj lufte të re do të puqen për interes personal, për përfitime, për gllabërime, për hajni, për lakmi, për pangopësi, për pushtet e hyqymet, për rrënim të sundimit të ligjit, për të sunduar gjithçkaje që është pronë e popullit...Lufta për vetveten ka marrë intensitet marramendës edhe në Kosovë, për shkelje të ligjeve, Kushtetutës, shtetit, demokracisë. Përpjekje e tmerrshme e kësaj lufte do të bëhet për fronin: “Unë jam mbreti e shteti!” Po flitet, deri më sot kanë rënë në altarin e kësaj lufte për vetveten: Demokracia! Shteti! Qeveria! Ligjet! Kushtetuta! Populli!
Fryma ekstremiste: As djathtas, as majtas!
Nga veprimtaria e gjithëmbarshme e lëvizjes ‘Vetëvendosje’, që u pa në këto vite që kur ka fituar statusin e anëtarit në Parlamentin e Kosovës, analisti kureshtar mund të veçojë shumë segmente dhe vlime të brendshme dhe të jashtme, për shumëçka veçantë nga simotrat e saj, por një mund të cilësohet si më kallauzi, që fare s’prekin në realitetin e sotëm, as kohor, as politik, e lëre me të përmbushë kriteret e nevojshme demokratike, e kjo është fryma ekstremiste! Se ç’të mirë, ç’kontribut, ç’demokraci dhe ç’vlera solli në Parlament, për të mirën e përgjithshme politike, ekonomike, kulturore, kombëtare, u pa deri më sot. Të gjithë i dinë, prandaj, kjo qasje nuk është tehu i këtij shkrimi publicistik. Kjo Lëvizjeje çka di e çka mundet e çka bëri e çka vazhdon për të bërë sipas Statutit të VV-së, u pa, po shihet dhe do të shihet, por ajo që shumëkënd e ka irrituar, e ka hutuar, e ka shqetësuar dhe vazhdon ta shqetësojë, është përçimi i frymës ekstremiste nga Qendra e saj deri të anëtarësia e saj, shyqyr (sipas votave shihet kjo!) deri tash s’gëzon edhe aq shtrirje të gjerë, përkrahje dhe votë të lirë qytetare.
Visar Ymeri, lider i VV-së: “NATO bombardoi Serbinë për interesa të imperializmit amerikan!”
Duke respektuar sinqerisht djem e vajza e burra e pleq në gjirin e VV-së, pse jo, të gjithë janë nga mishi e gjaku shqiptar, këtu më poshtë baca Riza, për kureshtje të lexuesve të gazetës numër Një “Kosova Sot”, po sjell një deklaratë publike të Visar Ymerit, bash në vigjilje të promovimit të tij si lider i VV-së. Visar Ymeri: “Bombardimet e NATO-s në Kosovë, gjatë vitit 1999 po bëheshin për interesa personale të shteteve anëtare të këtij pakti, veçantë intervenimi ishte bërë me qëllime të caktuara të Perëndimit. Anëtarët e NATO-s gjejnë një shkak politik, në raste të caktuara, edhe duke e shpikur atë, për të justifikuar intervenimin ushtarak, ku më pas i hapet terreni korporatave të mëdha amerikane dhe të tjera perëndimore, për të shfrytëzuar pasuritë e atyre vendeve. Unë konsideroj që bombardimi që bënë Ndërkombëtarët dhe Perëndimi, në vitin 1999, kundër Serbisë u bë i mundshëm për interesa gjeostrategjike që mund t’i kenë pasur shtetet e Perëndimit, dhe në veçanti SHBA-të”. Pra, sipas ‘Vetëvendosjes’, në këtë rast, sipas liderit të sapozgjedhur të saj, Visar Ymeri “SHBA-të dhe vendet tjera të Perëndimit, nuk kanë bombarduar Serbinë, për ta shpëtuar popullin shqiptar të Kosovës, nga shfarosja, por për të shtrirë ndikimin e tyre politik, ekonomik dhe ushtarak në këtë pjesë të Evropës!”. (lajmi.net)
Albin Kurti: “Amerika në Kosovë është si kolonizues...”
Jo njëherë, madje kur i ka ardhur ndore, lideri i derisotëm i VV-së, Albin Kurti, publikisht ka deklaruar se nuk e njeh shtetin e Kosovës, as flamurin e tij, as Republikën e Kosovës, as...as...as...
Kjo le të mbetet etikë, morali, kultura dhe qasja e tij politike, por të deklarosh në foltore të Parlamentit publikisht se nuk e njeh: Republikën e Kosovës, shtetin dhe flamurin e shtetit, e ndofta, kush e di, edhe lirinë e pavarësinë e Kosovës, mendojmë tejkalon çdo logjikë të shëndoshë pretendimi për pushtet. Mendojmë është fyerje dhe tallje me gjakun e dëshmorëve, me UÇK-në, falë të cilave sot i kemi: lirinë, pavarësinë, shtetin, Republikën, të gjitha të fituara me gjakun e popullit. Ç’është e drejta, sinqerisht, mendojmë është turp dhe qesharake me e dëgjua edhe fëmijët tanë (lëre më hasmi shekullor!), Serbia, pastaj Evropa, Amerika, se në Kosovë ende paskësh shqiptar, që s’e njeh shtetin e vet, flamurin e tij, s’e njeh as Republikën e Kosovës. Dihet, VV-ja shumë herë jo vetëm në Parlament, ka kërkuar, jo Republikën e Shqipërisë, as të Kosovës, por krejt një tjetër, por deri me sot ende VV-ja ende s’e ka shpallur atë Republikën e vet! Mirëpo, ajo që popullin e Kosovës, të madh e të vogël, e shqetëson, e ligështon, e turpëron deri në palcë, deklarata e përsëritur sa e sa herë, brenda dhe jashtë shtetit të Kosovës: “Amerika në Kosovë është kolonizuese!!!.”. Kjo s’është politikë! Kjo s’është demokraci! Kjo qasje e VV-së, me të drejtë, shqetëson, irriton dhe i turpëron jo vetëm anëtarësinë e saj, por, mendojmë irriton dhe i gërditë tërë qytetarët e Kosovës, tërë shqiptarinë. Autori, për besë, shpesh kam dëgjuar me veshët e mi mospajtimet, shqetësimet, distancimet na kjo qasje politike e VV-së, veçan mospajtimet janë të fuqishme kur vetë zoti Albin Kurti shpesh publikisht thotë: Amerika është kolonizuese në Kosovë! No coment!
Shpend Ahmeti, kryetar i Prishtinës: Tallet me shtetin, me flamurin e tij, me 7-vjetorin e Pavarësisë!
Lëre që për çdo festë shtetërore VV-ja në pushtet në komunën e Prishtinës s’e kryen obligimin e saj sipas Kushtetutës, ligjeve për përdorimin e simboleve shtetërore, fetare e kombëtare,por shpesh edhe tallen. Qytetarët jo vetëm të Prishtinës dinë kë e tall VV-ja, kë e tall publikisht kryetari Prishtinës Shpend Ahmeti.
Por kjo s’i hyn në punë autorit të këtij shkrimi, duke mos harruar me ua rikujtuar qytetarëve të vërtetën e kulluar se: Vladeta Kostiqi dhe Shpend Ahmeti që të dytë s’e njohin, as shtetin e Kosovës, as simbolet e tij, as... "Kur kryetari i Graçanicës, Vladeta Kostiq, ishte pyetur nga gazetarët, se a do ta vendoste flamurin e Kosovës në zyrën e tij, përgjigja e tij ishte me një kundërpyetje:
“A ia keni bërë të njëjtën pyetje Shpend Ahmetit?”, tha Kostiq, duke iu referuar kryetarit të Prishtinës, Shpend Ahmeti, që në zyrë mban flamurin kombëtar shqiptar, por jo edhe atë të shtetit të Kosovës, bile-bile as për festa shtetërore. Pse kryetari i Prishtinës tallet me flamurin e shtetit, e madje edhe me 7-vjetorin e Pavarësisë (i dinë qytetarët të gjitha këto tallje me yje në flamurin e shtetit ë Kosovës, sic!), le të mbetët punë morali e kulture e përgjegjësi e tij. Ja pse këtij shkrimi autori ia dha titullin: “Lufta e Tretë Botërore: lufta për vetveten!”, e sa do të zgjasë kjo luftë, s’dihet... Por një gjë dihet: Pas mbarimit të Luftës Çlirimtare ka filluar Lufta e Tretë Botërore: Lufta për vetveten! S’dihet as a do t’i sjellë gjë të leverdishme VV-së së sotme kjo luftë, këtë e dinë ata të VV-së. Por, një gjë është e sigurt, o miqtë e mi të VV-së: Nëse nuk ekziston asgjë për të cilën ia vlen të luftosh, të sakrifikosh, investosh dhe të vdesësh, atëherë, s’ekziston asnjë qëllim për të cilin ia vlen të jetosh!
als_Latn als_Latn isl_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn